Tolong jelaskan mengenai Warisan dari Kapal korek di Malaysia dalam bahasa melayu

Malangnya dari sejumlah banyak kapal korek yang pernah beroperasi di Malaysia, kini hanya dua buah yang masih wujud.

1) Kapal korek TT5 dari generasi awal kapal korek hari ini dikekalkan setelah Kerajaan Negeri Perak melalui MB Inc mengambil alih kapal korek berkenaan dari pengurusan lama pada 2015. MB Inc meperuntukkan RM30 juta bagi membaiki kapal korek TT5 selain mempunyai pelan jangka panjang bagi membolehkan kapal korek terakhir ini menjadi produk pelancongan antarabangsa terutama sempena Tahun Melawat Perak 2017.

Kapal korek terbabit dihadiahkan oleh Malaysia Mining Corporation (MMC) kepada Kerajaan Perak sekitar tahun 1990-an untuk dijadikan monumen sejarah dan tarikan pelancongan.

2) Manakala sebuah lagi adalah kapal korek yang lebih moden dengan nama Sri Banting yang dibina sekitar 1974 terletak berhampiran UiTM Dengkil masih belum diketahui nasibnya dengan jelas. Pada awal 2019, terdapat pihak yang menunjukkan minat untuk membeli kapal korek berkenaan, namun ekoran faktor harga dan jumlah wang yang perlu digunakan untuk memuliharanya setiap bulan agak tinggi telah mungkin menjadi penyebab terbatalnya hasrat itu. Sumber tidak rasmi juga pernah mengatakan pada sekitar tahun 2008-2009 sebuah syarikat perlombongan dari Australia pernah menunjukkan minat untuk membeli kapal korek berkenaan.

Gambar-gambar Kapal Korek Sri Banting.